Na temelju članka 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13. i 98/19) i članka 31. Statuta Općine Ferdinandovac („Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**P R O G R A M**

**javnih potreba u predškolskom odgoju**

**na području Općine Ferdinandovac u 2021. godini**

**I.**

Programom javnih potreba u predškolskom odgoju na području Općine Ferdinandovac u 2021. godini (u daljnjem tekstu: Program) utvrđuju se javne potrebe i sredstva za financiranje javnih potreba u djelatnosti predškolskog odgoja na području Općine Ferdinandovac (u daljnjem tekstu: Općina) u 2021. godini.

**II.**

Na osnovama elemenata standarda društvene brige o djeci predškolske dobi, javne potrebe u djelatnosti predškolskog odgoja na području Općine ostvarivat će se:

- cjelodnevnim 10-satnim programom rada koji je utvrđen na temelju prijavljenih potreba roditelja za

djecu od navršene prve godine života, do polaska u školu,

- provođenjem Programa predškole,

- provođenjem posebnih vrtićkih programa,

- provođenjem Programa zdravstvene zaštite i prehrane djece predškolske dobi,

- ostvarivanjem sadržaja i aktivnosti iz područja kulture, tjelesne kulture i društvenog života djece,

- osiguravanjem potrebnog broja odgojno-obrazovnih i drugih zaposlenika u tri mješovite odgojno- obrazovne skupine,

- osiguravanjem potrebnog prostora, opreme, pomagala i sredstava potrebnih za ostvarivanje programa,

- osiguravanjem drugih uvjeta i poduzimanjem drugih mjera kojima se unapređuje njega, odgoj i zaštita

djece, kao i njihovo zdravlje.

**III.**

Potrebe iz točke II. ovog Programa, ostvarivat će se u javnoj ustanovi Dječji vrtić Košutica Ferdinandovac (u daljnjem tekstu: Dječji vrtić).

**IV.**

Za javne potrebe iz točke II. ovog Programa osiguravaju se sredstva u Proračunu Općine Ferdinandovac za 2021. godinu (u daljnjem tekstu: Proračun) u svoti od 997.000,00 kuna.

**V.**

Sredstva za javne potrebe u predškolskom odgoju uplaćivat će se na žiro-račun Dječjeg vrtića prema mogućnostima Proračuna.

**VI.**

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2021. godine.

OPĆINSKO VIJEĆE

OPĆINE FERDINANDOVAC

KLASA: 601-02/20-01/13

URBROJ: 2137/15-01-20-2

Ferdinandovac, 16. prosinca 2020.

POTPREDSJEDNIK:

**Darko Marić**